钦定古今图书集成/理学汇编/学行典/第123卷 > 《宽心歌四首》明·杨爵
## 钦定古今图书集成/理学汇编/学行典/第123卷 > 《宽心歌四首》明·杨爵

此闲莫怪会宽心，好向先民乐处寻。寻得一分消百
虑，男儿何处不宽心。

此闲莫怪会宽心，静眼能观古与今。成雨成云他自
有，男儿何处不宽心。

此闲莫怪会宽心，善到居安根自深。一点天真含万
有，男儿何处不宽心。

此闲莫怪会宽心，参透一阳与一阴。要了无穷人世
事，男儿何处不宽心。